144 പുതിയ ബ്രാഞ്ച് 120 വനിതാ സെക്രട്ടറിമാര് കാസര്കോട് ഇരുപത്തിമൂന്നാം പാര്ടി കോണ്ഗ്രസിന്റെ ഭാഗമായുള്ള സിപിഐ എം ബ്രാഞ്ച് സമ്മേളനം പൂര്ത്തിയായപ്പോള് ജില്ലയില് 144 പുതിയ ബ്രാഞ്ചുകള്. സമ്മേളനത്തിന് മുമ്ബ് 1731 ബ്രാഞ്ചായിരുന്നു, ഇപ്പോഴത് 1875 ആയി വര്ധിച്ചു. അതില് 120 ബ്രാഞ്ചില് വനിതകളാണ് സെക്രട്ടറി. ആദ്യമായാണ് ഇത്രയും വനിതകള് ഒരുമിച്ച് നേതൃത്വത്തില് വരുന്നത്. 26120 പാര്ടി അംഗങ്ങളില് 6983 വനിതകളുണ്ട്. ഇപ്പോള് 506 ബ്രാഞ്ച് സെക്രട്ടറിമാര് 40 വയസിന് താഴെയുള്ളവരാണ്. 854 പേര് ആദ്യമായാണ് ബ്രാഞ്ച് സെക്രട്ടറിമാരാവുന്നത്. പാര്ടിയുടെ സംഘടനാ ശേഷി ജില്ലയില് വന്തോതില് വര്ധിക്കുന്നതിന്റെ തെളിവാണിതെന്ന് സിപിഐ എം ജില്ലാ സെക്രട്ടറി എം വി ബാലകൃഷ്ണന് വാര്ത്താസമ്മേളനത്തില് പറഞ്ഞു. ഗൗരവകരമായ ചര്ച്ചകളിലൂടെ, മികച്ച നിലവാരത്തോടെയാണ് ബ്രാഞ്ച് സമ്മേളനങ്ങള് പൂര്ത്തിയാക്കി ലോക്കല് സമ്മേളനങ്ങളിലേക്ക് കടന്നത്. മറ്റു പാര്ടികള് ജനാധിപത്യത്തെ ക്കുറിച്ചു പറയുകമാത്രം ചെയ്യുമ്ബോള് സിപിഐ എം അടിത്തട്ടുമുതല് ഒരോ തലത്തിലും വിപുലമായ ചര്ച്ചകളും തെരഞ്ഞെടുപ്പും നടത്തിയാണ് ജനാധിപത്യപ്രക്രീയ പൂര്ത്തിയാക്കുന്നത്. കോവിഡ് മാനദണ്ഡം പാലിച്ചാണ് നടന്നതെങ്കിലും ഒരോ ബ്രാഞ്ച് സമ്മേളനവും അതിന്റെ അനുബന്ധ പരിപാടികളും ആ നാട് ഏറ്റെടുത്തു. കോവിഡ് പിടിപെട്ടതിനാലും ക്വാറന്റൈനിലായതിനാലും ചില ബ്രാഞ്ചുകളില് ഒന്നോ രണ്ടോ പേര് കുറഞ്ഞതൊഴിച്ചാല് ഭൂരിപക്ഷസമ്മേളനങ്ങളിലും നൂറ് ശതമാനമായിരുന്നു ഹാജര് നില. രാവിലെ പത്തിന് ആരംഭിച്ച സമ്മേളനങ്ങള് വൈകിട്ട് ആറ് വരെയും ചിലത് രാത്രിവരെയും നീണ്ടു. കഴിഞ്ഞ പാര്ടി കോണ്ഗ്രസിന് ശേഷമുള്ള രാഷ്ട്രീയ സംഭവ വികാസങ്ങള് സമഗ്രമായി അവലോകനം ചെയ്തു. ജില്ലയിലെ സമ്മേളനങ്ങളില് നടക്കുന്ന ചര്ച്ചകളും തീരുമാനങ്ങളും നയരൂപീകരണത്തിന് സഹായകരമാവുമെന്നും എം വി ബാലകൃഷ്ണന് പറഞ്ഞു. നിരവധി കര്ഷകസമരങ്ങളുടെ പോരാട്ട വേദിയായ മടിക്കൈയില് ജനുവരി 21 മുതല് 23വരെയാണ് ജില്ലാ സമ്മേളനം. വാര്ത്താസമ്മേളനത്തില് ജില്ല സെക്രട്ടറിയറ്റ് അംഗം കെ ആര് ജയാനന്ദയും പങ്കെടുത്തു. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള് മഴ: 13 വീട് തകര്ന്നു, 74.1 ഹെക്ടര് കൃഷി നശിച്ചു മോട്ടോര് തൊഴിലാളികള് കലക്ടറേറ്റ് ധര്ണ നടത്തി